## Pravilnik o postupku homologacije za zvučnoupozorne uređaje motornih vozila na dva ili tri kotača TPV 203 (Izdanje 00)

### NN 39/2005 (25.3.2005.), Pravilnik o postupku homologacije za zvučnoupozorne uređaje motornih vozila na dva ili tri kotača TPV 203 (Izdanje 00)

**DrŽavni zavod za mjeriteljstvo**

780

Na
temelju članka 275. stavak 3. Zakona o sigurnosti prometa na cestama (»Narodne
novine« broj 105/04), ravnatelj Držav­nog zavoda za mjeriteljstvo donosi

PRAVILNIK

O
POSTUPKU HOMOLOGACIJE ZA ZVUČNO-UPOZORNE UREĐAJE MOTORNIH VOZILA NA DVA ILI TRI
KOTAČA TPV 203 (IZDANJE 00) (\*)

Članak
1.

Ovim
pravilnikom uređuje se postupak homologacije zvučno-upozornih uređaja i njihove ugradbe za motorna vozila
kategorije L (1).

Članak 2.

Tehnički zahtjevi u postupku homologacije
navedeni su u prilogu I. koji čini sastavni dio ovoga pravilnika, a postupak homologacije u člancima 7. – 9. Pravilnika o homologaciji tipa motornih vozila na dva ili tri kotača.

Članak 3.

Tijelo je za homologaciju
vozila, u smislu odredaba ovoga pravilnika, Državni zavod za normizaciju i
mjeriteljstvo (u dalj­njemu tekstu: Zavod).

Članak 4.

Zavod će dodijeliti certifikat o homologaciji za tip vozila s obzirom na zvučno-upozorne uređaje prema obrascu u dodatku 2. priloga I. i
certifikat o homologaciji za tip zvučno-upozornog uređaja prema obrascu u dodatku 1. priloga I.,
ako taj tip vozila, odnosno zvučno-upozornoga uređaja
zadovoljava zahtjeve ovoga pravilnika.

Članak 5.

Zvučno-upozorni
uređaji i vozila s obzirom na zvučno-upozorne uređaje
mogu se homologirati, uvoziti i stavljati na tržište
ako zadovoljavaju zahtjeve ovoga pravilnika.

Članak 6.

Zavod
može ovlastiti pravnu ili fizičku osobu za obavljanje poslova tehničke službe
ako ta osoba ispunjava sljedeće uvjete:

– da zadovoljava zahtjeve norme HRN EN ISO/IEC
17025 za osposobljenost ispitnih laboratorija za područje ispitivanja prema
zahtjevima ovoga pravilnika

– da može dokazati poznavanje metoda i postupaka
ispitivanja sadržanih u prilogu l.

– da ima najmanje jednoga djelatnika školske
spreme VII/1 strojarskoga smjera.

Članak 7.

Ovaj pravilnik stupa na snagu osmog dana od dana
objave u »Narodnim novinama«, a počet će se primjenjivati s danom pristupa
Republike Hrvatske Europskoj uniji.

Klasa: 011-02/05-03/2

Urbroj: 558-04/12-05-1

Zagreb,
18. ožujka 2005.

Ravnatelj
Državnog zavoda za mjeriteljstvo
**dr****. sc. Marijan Andrašec, dipl. ing.,** v. r.

**\_\_\_\_\_\_**(\*) Ovaj pravilnik preuzima sadržaj
Direktive Vijeća 93/30/EEC o zvučno-upozornim
uređajima za motorna vozila na dva ili tri kotača.

(1) Definicija vozila i kategorizacija dani su u članku
2. Pravilnika o homologaciji tipa motornih vozila na
dva ili tri kotača (»Narodne novine« br. 115/04).

**PRILOG
I.**

ZAHTJEVI KOJI SE PRIMJENJUJU ZA
HOMOLOGACIJU TIPA SASTAVNOGA
DIJELA ZVUČNO-UPOZORNIH UREĐAJA

1.      DEFINICIJE

         U svrhu ovoga pravilnika:

1.1.   »zvučno upozorni
uređaj« označava uređaj koji ispušta zvučni signal namijenjen da upozori na
vozila ili pokrete vozilom u opasnoj situaciji u cestovnome prometu;

1.1.1.uređaj koji se sastoji od više otvora za ispuštanje
zvuka koje aktivira jedan izvor energije smatra se jednim zvučno-upozornim uređajem;

1.1.2.zvučno-upozorni uređaj koji se sastoji od više
sastavnih dijelova od kojih svaki ispušta zvučni signal i koji djeluju
istodobno kao rezultat aktiviranja jednom upravljačkom napravom smatra se
jednim zvučno-upozornim uređajem;

1.2.   »tip zvučno-upozornog
uređaja« označava zvučno-upozorne uređaje koji se
međusobno bitno ne razlikuju, posebno s obzirom na sljedeće:

1.2.1.zaštitni znak ili
oznaku;

1.2.2.radni postupak;

1.2.3.vrstu napajanja
energijom (istosmjerna struja, naizmje­nič­na struja, stlačeni zrak);

1.2.4.vanjski oblik
kućišta;

1.2.5.oblik i dimenzije
membrane (membrana);

1.2.6.oblik ili tip otvora
za ispuštanje zvuka;

1.2.7.nazivne
frekvencije zvuka;

1.2.8.nazivni napon
napajanja;

1.2.9.u slučaju upozornih uređaja koji se izravno napajaju iz vanjskog
izvora stlačenog zraka: nazivni radni tlak.

2.      ZAHTJEVI

2.1.   Zvučno-upozorni uređaj mora ispuštati neprekinuti ujednačeni zvuk
čiji se zvučni spektar ne smije osjetno mijenjati tijekom rada. U slučaju upozornih uređaja koji se napajaju istosmjernom strujom,
taj se zahtjev primjenjuje samo pri stalnoj brzini vrtnje generatora kad je ta
brzina u području navedenom u točki 3.3.2.

2.2.   Upozorni uređaj mora imati takva zvučna svojstva
(spektralna raspodjela energije zvuka, razina zvučnoga tlaka) i mehanička
svojstva da zadovoljavaju ispitivanja navedena u točkama 3. i 4. prema
utvrđenom redoslijedu.

3.      MJERENJA RAZINE
ZVUKA

3.1.   Zvučno-upozorni uređaji moraju se ispitivati po moguć­nosti u okolini bez jeke. Mogu se alternativno ispitivati u
polu-gluhoj komori ili u praznom vanjskom prostoru. U tome slučaju, moraju se
poduzeti mjere da se izbjegnu refleksije od tla u mjernom prostoru, npr. postavljanjem više upijajućih zaslona. Treba
provjeriti da sferno iskrivljenje nije veće od 1 dB
unutar polukugle polumjera najmanje 5 m do najveće frekvencije koja se izmjeri,
provodeći to uglavnom u smjeru mjerenja i na visini uređaja i mikrofona. Buka
okoline mora biti najmanje 10 dB niža od mjerenoga zvučnoga tlaka.

         Uređaj koji je dostavljen na ispitivanje i mikrofon moraju
biti na istoj visini. Ta visina mora biti između 1,15 i 1,25 m. Pravac najveće
osjetljivosti mikrofona mora se podudarati sa smjerom u kojem je razina zvuka upozornoga uređaja na njegovoj najvećoj razini.

         Mikrofon se mora postaviti tako da je njegova membrana
udaljena 2 ± 0,01 m od izlazne ravnine zvuka koji ispušta uređaj. Ista udaljenost
od uređaja koji imaju više izlaza mora se odrediti u odnosu na izlaznu ravninu
koja je najbliža mikrofonu.

3.2.   Mjerenja razine
zvučnoga tlaka moraju se obaviti uporabom mjerila zvučnoga tlaka I. razreda
točnosti koje zadovoljava zahtjeve IEC Publikacije br.
651, prvo izdanje (1979.).

         Sva se
mjerenja moraju provesti uporabom »brze« vremenske stalnice.
Krivulja vrednovanja (A) mora se upotrijebiti za mjerenje ukupnih razina
zvučnoga tlaka.

         Fourijerova transformacija
zvučnoga signala mora se upotrijebiti za mjerenje emitiranoga zvučnog spektra.
Alternativno, mogu se upotrijebiti tercni filtri koji
zadovoljavaju zahtjeve utvrđene u IEC Publikaciji br.
225, prvo izdanje (1966.).

         U tome slučaju, razina zvučnoga tlaka u oktavnom
pojasu središnje frekvencije 2 500 Hz određuje se zbrajanjem efektivnih
vrijednosti zvučnih tlakova u tercnim pojasima središnjih frekvencija 2 000, 2 500 i 3 150 Hz. U
svim se slučajevima samo metoda Fourijerove
transformacije smatra referentnom metodom.

3.3.   Zvučno-upozorni uređaj
mora se napajati strujom jednog od sljedećih napona:

3.3.1.u slučaju zvučno-upozornih uređaja koji se napajaju istosmjernom strujom
ispitnog napona 6,5V, 13 V ili 26 V, mje­re­nim na izlazu električnog izvora i koji odgovara redom
nazivnomu naponu: 6V, 12V ili 24V

3.3.2.kad se zvučno-upozorni uređaji napajaju istosmjernom strujom koju
proizvodi električni generator tipa koji se uobičajeno upotrebljava s tim tipom
uređaja, zvučne značajke toga tipa upozornog uređaja
moraju se zapisivati pri brzinama vrtnje alternatora koje odgovaraju 50, 75 i
100 % najveće brzine prema izjavi proizvođača alternatora za neprekinuti rad.
Alternator se ne smije podvrgnuti drugom električnom opterećenju tijekom
ispitivanja. Ispitivanje izdržljivosti koje je opisano u točki 4. mora se
obaviti pri brzini vrtnje koju je odredio proizvođač opreme i koja je odabrana
iz naviše navedenoga raspona.

3.4.   Ako se
ispravljena struja upotrebljava na zvučno-upozornom
uređaju pri ispitivanju, pulsirajuća sastavnica napona na njegovim priključcima,
mjerena od vrha do vrha tijekom rada upozornih
uređaja, ne smije prelaziti 0,1 V.

3.5.   Otpor
električnoga vodiča za zvučno-upozorne uređaje na­pa­jane
istosmjernom strujom, uključujući otpor priključaka i spojeva, mora biti što je
moguće bliži otporu:

         – 0,05 
za nazivni napon 6 V,

         – 0,10 
za nazivni napon 12 V,

         – 0,20 
za nazivni napon 24 V.

3.6.   Upozorni uređaj mora biti čvrsto postavljen pomoću dijela
ili dijelova koje je za tu svrhu naveo njihov proizvođač i to na postolje čija
je masa barem deset puta veća od mase upozornog
uređaja koji treba ispitati i nije manja od 30 kg. Povrh toga, postolje mora
biti postavljeno na takav način da refleksija od njegovih stranica i vibracije
nemaju značajan utjecaj na rezultate mjerenja.

3.7.   U gore navedenim uvjetima, razina zvuka prema
krivulji vrednovanja (A) ne smije prelaziti sljedeće vrijednosti:

         (a) 115 dB (A) za
zvučno-upozorne uređaje namijenjene uglavnom za
mopede, motocikle i tricikle snage koja nije veća od 7 kW,

         (b) 118 dB (A) za
zvučno-upozorne uređaje namijenjene uglavnom za
motocikle i tricikle snage veće od 7 kW.

3.7.1.Osim toga, razina
zvučnog tlaka u frekvencijskom pojasu 1 800 – 3 550 Hz mora biti veća od one
pri bilo kojoj frekvencijskoj sastavnici iznad 3 550 Hz i u svakom slučaju
iznositi najmanje:

         (a) 90 dB (A) za
zvučno-upozorne uređaje namijenjene uglavnom za
mopede;

         (b) 95 dB (A) za
zvučno-upozorne uređaje namijenjene uglavnom za
motocikle i tricikle snage koja nije veća od 7 kW;

         (c) 105 dB (A) za
zvučno-upozorne uređaje namijenjene uglavnom za
motocikle i tricikle snage veće od 7 kW.

3.7.2.Zvučno-upozorni uređaji sa značajkama opisanim u točki 3.7.1 (c)
mogu se upotrebljavati na vozilima navedenim u točkama 3.7.1 (a) i 3.7.1 (b),
dok se zvučno-upozorni uređaji sa zvučnim značajkama
navedenim u točki 3.7.1 (b) mogu upotrebljavati na mopedima.

3.8.   Naviše navedene značajke mora također imati
svaki zvuč­no-upozorni
uređaj koji je podvrgnut ispitivanju izdržljivosti propisanom u točki 4.
Promjena napona mora biti između 115 i 95 % određene vrijednosti za zvučno-upozorne uređaje napajane istosmjernom strujom ili između
50 i 100 % najviše brzine vrtnje alternatora prema izjavi proizvođača
alternatora za neprekinuti rad za zvučno-upozorne
uređaje napajane istosmjernom strujom.

3.9.   Vrijeme koje
protekne između pokretanja i momenta kad zvuk dostigne najmanju vrijednost
propisanu u točki 3.7 ne smije prekoračiti 0,2 sekunde, mjereno pri temperaturi
okoline od 20 ± 5 0C. Taj se zahtjev osobito primjenjuje za zračne
ili električno-zračne upozorne uređaje.

3.10. U uvjetima
napajanja energijom koje je odredio njihov proizvođač, zračni ili
električno-zračni upozorni uređaji moraju imati iste
zvučne značajke koje se zahtijevaju za električne zvučno-upozorne
uređaje.

3.11. Najmanje naviše
navedene vrijednosti moraju se postići svakim pojedinačnim sastavnim dijelom višetonskog uređaja čiji sastavni dijelovi mogu neovisno
ispuštati zvuk. Najveća ukupna razina zvuka mora se postići kad svi sastavni
dijelovi djeluju istodobno.

4.      ISPITIVANJE
IZDRŽLJIVOSTI

4.1.   Zvučno-upozorni uređaj mora se napajati nazivnim naponom pri
otporu vodiča navedenom u točkama 3.3. do 3.5. te mora biti odgovarajuće
pokrenut:

         – 10 000 puta u slučaju zvučno-upozornih uređaja koji su uglavnom namijenjeni za mopede,
motocikle i tricikle snage koja nije veća od 7 kW,

         – 50 000 puta u slučaju zvučno-upozornih uređaja koji su uglavnom namijenjeni za mopede,
motocikle i tricikle sa snagom većom od 7 kW,

         svaki
put radeći jednu sekundu nakon koje slijedi četiri sekunde mirovanja. U tijeku
ispitivanja zvučno-upozorni uređaj  mora
se  hladiti  strujom zraka brzine otprilike 10 m/s.

4.2.   Ako se ispitivanje provodi u izoliranoj
komori, ta komora mora imati dovoljan obujam da osigura normalno odvođenje
topline koju proizvodi uređaj tijekom ispitivanja izdržljivosti.

4.3.   Temperatura okoline u ispitnoj prostoriji
mora biti između +15 °C i +30 °C.

4.4.   Ako se nakon propisanoga broja pokretanja
značajke razine zvuka promijene u odnosu na razinu zvuka prije početka
ispitivanja, zvučno-upozorni uređaj smije se ugoditi.
Nakon što uređaj odradi propisani puni broj pokretanja i, po potrebi, nakon
dodatnog ugađanja, zvučno-upozorni uređaj mora proći
ispitivanje opisano u točki 3.

4.5.   Električno-zračni zvučno-upozorni
uređaji mogu se podmazivati svakih 10 000 pokretanja s uljem koje je preporučio
njihov proizvođač.

5.      OZNAKA HOMOLOGACIJE TIPA SASTAVNOGA DIJELA

5.1.   Zvučno-upozorni
uređaji koji su sukladni tipu homologiranu kao
sastavni dio moraju nositi oznaku homologacije tipa sastavnoga
dijela u skladu sa zahtjevima navedenima u prilogu V. Pravilnika o homologaciji tipa motornih vozila na dva ili tri kotača.

Dodatak 1.

opisni dokument
s obzirom na tip zvučno-upozornog uređaja
koji je namijenjen za motorna vozila na dva
ili tri kotača

(treba
priložiti uz zahtjev za homologaciju tipa sastavnoga
dijela kad je podnesen odvojeno od zahtjeva za homologaciju
tipa vozila)

Br. narudžbe (dodjeljuje
podnositelj zahtjeva):........

Zahtjev za homologaciju
tipa sastavnoga dijela s obzirom na tip zvučno-upozornog
uređaja koji je namijenjen za motorna vozila na dva ili tri kotača mora
sadržavati podatke navedene u dijelu A Priloga II. Pravilnika o homologaciji tipa motornih vozila na dva ili tri kotača,
točke 9.5.1 – 9.5.4.

Dodatak 2.

|  |
| --- |
| Naziv tijela za homologaciju |

CERTIFIKAT O HOMOLOGACIJI
TIPA
SASTAVNOGA DIJELA
za tip zvučno-upozornog uređaja koji je
namijenjen za motorna vozila na dva ili tri kotača

Obrazac

Br. izvještaja:…………
tehničke službe:……… datum:…………

Broj homologacije
tipa sastavnoga dijela:................

Broj
izmjene/dopune:.............................................

1. Proizvođač zvučno-upozornog
uređaja:..............

2. Tip
zvučno-upozornog uređaja i vozila za koja je
namijenjen (navesti izlaznu snagu motocikala i tricikala (≤7 kW ili >
7                                                                        kW):

3. Naziv i
adresa proizvođača:...............................

4. Naziv i
adresa proizvođačeva predstavnika (ako ga ima):

5. Datum
kad je zvučno-upozorni uređaj dostavljen na
ispitivanje:

6. Homologacija tipa sastavnoga dijela je dodijeljena/odbijena
(1)

7. Mjesto:..............................................................

8. Datum:..............................................................

9. Potpis: ..............................................................

**\_\_\_\_\_\_\_**(1)Prekrižiti
što se ne primjenjuje.

**PRILOG
II.**

ZAHTJEVI KOJI SE PRIMJENJUJU ZA UGRADBU ZVUČNO-UPOZORNIH
UREĐAJA NA MOTORNA VOZILA NA DVA ILI TRI KOTAČA

1.      DEFINICIJE

         U svrhu ovoga pravilnika:

1.1.   »tip vozila« označava vozila koja se
međusobno bitno ne razlikuju, pri čemu se takve razlike mogu odnositi na:

1.1.1.broj i tip
(tipove) zvučno-upozornih uređaja koji su ugrađeni na
vozilo;

1.1.2.dijelove za
ugradbu zvučno-upozornih uređaja na vozilo;

1.1.3.položaj zvučno-upozornih uređaja na vozilu;

1.1.4.krutost dijelova konstrukcije
na koje se zvučno-upozorni uređaj (uređaji) ugrađuje
(ugrađuju);

1.1.5.oblik i materijale
upotrijebljene u nadogradnji koja čini prednji dio vozila, a mogu utjecati na
razinu zvukova koje ispušta (ispuštaju) zvučno-upozorni
uređaj (uređaji) i prigušivati te zvukove.

2.      ZAHTJEVI

2.1.   Vozila moraju biti opremljena zvučno-upozornim ure­đajem koji je tipno homologiran kao sastavni
dio prema ovom pravilniku ili Pravilniku TPV 107. Međutim, na mopede koji su
opremljeni s motorom koji nema više od 0,5 kW i čija najveća konstrukcijska
brzina ne prelazi 25 km/h može se ugraditi homologirani
zvučno-upozorni uređaj ili mehanički upozorni uređaj koji nije homologiran.
U tom drugom slučaju, proizvođač mora izjaviti da takav mehanički uređaj
zadovoljava zahtjeve za taj tip uređaja u državama članicama u kojima će se
moped male snage stavljati na tržište.

2.2.   Ispitni napon
mora biti kao što je utvrđeno u točki 3.3. priloga I.

2.3.   Razine zvučnih
tlakova moraju se mjeriti prema uvjetima utvrđenim u točki 3.2. priloga I.

2.4.   Vrednovana
razina zvučnoga tlaka (A) koji ispušta (ispuštaju) uređaj (uređaji) ugrađen
(ugrađeni) na vozilo mora se mjeriti 7 m ispred vozila koje se mora postaviti
na čist prostor, s tlom što je moguće više ravnim, a u slučaju zvučno-upozornih uređaja na istosmjernu struju s isklju­čenim motorom vozila.

2.5.   Mikrofon mjernog
uređaja mora se postaviti približno u središnju uzdužnu ravninu vozila.

2.6.   Razina tlaka
buke okoline i buke koju proizvodi vjetar mora biti najmanje 10 dB(A) niža od izmjerene
razine zvuka.

2.7.   Najveća razina
zvučnog tlaka buke okoline i buke mora se mjeriti u području između 0,5 i 1,5 m
iznad razine tla.

2.8.   Pri mjerenju u
uvjetima koji su propisani u točkama 2.2. – 2.7. vrijednost najviše razine
zvučnog tlaka (točka 2.7.) zvučno-upozornoga uređaja
tijekom ispitivanja mora biti najmanje:

         (a)                       75
dB (A) i najviše 112 dB (A) za mopede;

         (b) 80 dB (A) i najviše
112 dB (A) za motocikle i tricikle snage koja nije veća od 7 kW;

         (c) 93 dB (A) i najviše
112 dB (A) za motocikle i tricikle snage veće od 7 kW.

Dodatak 1.

OPISNI DOKUMENT
s obzirom na ugradbu zvučno-upozornog uređaja
na tip motornog vozila na dva ili tri kotača

(treba
priložiti uz zahtjev za homologaciju tipa sastavnoga
dijela kad je podnesen odvojeno od zahtjeva za homologaciju
tipa vozila)

Br. narudžbe (dodjeljuje
podnositelj zahtjeva):........

Zahtjev za homologaciju
tipa sastavnoga dijela s obzirom na ugradbu zvučno-upozornog
uređaja na tip motornog vozila na dva ili tri kotača mora sadržavati podatke
navedene u dijelu A priloga II. Pravilnika o homologaciji
tipa motornih vozila na dva ili tri kotača, u sljedećim točkama:

– 0.1

– 0.2

– 0.4 – 0.6

– 3.2.5 – 3.2.5.2.2

– 9.5.5.

Dodatak 2*.*

|  |
| --- |
| Naziv tijela za homologaciju |

CERTIFIKAT O HOMOLOGACIJI TIPA
SASTAVNOGA DIJELA
za ugradbu zvučno-upozornog uređaja na tip
motornog vozila na dva ili tri kotača

*Obrazac*

Br. izvještaja:…… tehničke
službe:…………… datum:…………

Broj
homologacije tipa sastavnoga dijela:................

Broj
izmjene/dopune:.............................................

1. Zaštitni znak ili oznaka vozila: ............................

2. Tip vozila: .........................................................

3. Naziv i adresa proizvođača: ..............................

4. Naziv i adresa proizvođačeva predstavnika (ako
ga ima):

5. Datum kad je vozilo dostavljeno na ispitivanje:
...

6. Homologacija tipa
sastavnoga dijela je dodijeljena/odbijena (1)

7. Mjesto: .............................................................

8. Datum:. ............................................................

9. Potpis: ..............................................................

\_\_\_\_\_\_
(1) Prekrižiti što se ne primjenjuje.

Pravilnik, NN 39/2005-780
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)